|  |
| --- |
| SÓSKÚTI VÍZIKÖZMŰ-TÁRSULAT2038 Sóskút, Szabadság tér 1.T.: 06-30-2094529,  Fax: 06-23-348062E-mail: soskutivizikozmu@freemail.huÜgyfélszolgálat, telefonos: minden munkanap, személyes: minden hétfőn 15:30-18:00 között TISZTELT SÓSKÚTIAK, SÓSKÚT BELTERÜLETÉN INGATLANTULAJDONNAL RENDELKEZŐ LAKOSOK!Felhívjuk szíves figyelmét minden olyan sóskúti ingatlannal rendelkező tulajdonosnak, aki még nem fizette meg a szennyvízcsatorna beruházás megvalósításához szükséges érdekeltségi hozzájárulását, hogy 2013. május 15-től, 2013. június 30-ig terjedő időszakban **OTP LTP szerződések megkötésére lesz lehetőség** 45 hónapos futamidőre. A szerződés megkötéséhez szükséges a Szerződő adóazonosító jele, személyigazolványa, lakcímkártyája és az érdekeltségi ingatlan pontos helyrajzi száma.A szerződések megkötésére a Polgármesteri Hivatalban is lehetőség lesz az alábbi időpontokban:**2013. május 15-én (szerdán) 15,00-tól 18,00 óráig****2013. május 23-án (csütörtökön) 15,00-tól 18,00 óráig**Ezekben az időpontokban hosszabb várakozási időre kell számítani, ugyanis akik ezután teljesítik fizetési kötelezettségüket, nem jelezték, hogy egyösszegű befizetéssel vagy LTP szerződés megkötése mellett fizetik meg érdekeltségi hozzájárulásukat. A szerződések megkötésére érkezési sorrendben kerül sor, kivételt képeznek és soron kívül megköthetik LTP szerződésüket azon magánszemélyek akik a Társulatnál e-mailen vagy telefonon jelezték szerződéskötési szándékukat. **Amennyiben a fentiekben megadott időpontok közül egyik sem megfelelő, 2013. június 30-ig az érdi OTP Bank, Budai út 24. sz. alatti fiókjában, előzetes időpont egyeztetést követően lehet OTP LTP szerződést kötni, ez ügyben hívható Küllerné Nyers Csilla (23-521 488).**A Sóskúti Víziközmű Társulat 2013. március 25-én megtartott küldöttgyűlésén, az alábbi határozatot hozta:5/2013. sz. határozat: *„*A Társulat 2013. május 31-i határidővel, az adósságok behajtására átadja községünk jegyzőjének azoknak a nem fizetőknek, kényszertagoknak a névsorát, akik 2013. május 31-ig egyáltalán nem fizették meg érdekeltségi hozzájárulásukat, vagy éven túli tartozást halmoztak fel.”Közreműködését a csatornázási program megvalósításához előre is köszönjük! Sóskút, 2013. május 02.Tisztelettel:    a Sóskúti Víziközmű-társulat Intéző Bizottsága |